عاقب ستانوی

ایں نامور شاعر دا تعلق ستیاݨہ، کھیوہ ستیانہ ضلع جھنگ نال ہے۔عاقب ستیانوی صاحب پنجابی دے ہک شاعر ہین۔

 خدمات 

 لوک وِراگ  تہاڈا نویکلہ یوب ٹیوب چئینل
 لوک وراگ آرٹ کونسل ہال تے لائیبریری
 ٹیلی فلم " کھوتا کھوہ اچ" ہاسیاں دے کڑکار اچ ہک کَوڑا سچ

 نمونہ کلام 
چو مصرعہ ( ہک ضِدی ویر دےناں)

ویہڑے دے وچ کدھ نہیں چنگی ۔ سوہنیا آکھے لگ

امدیاں نسلاں تیک اپڑسیں ۔ نفرت دی ایہہ اگ

ساجھی جنگ اِچ دُکھاں اگوں ۔ جے نہ سگیں تگ

تینوں رنگلی شال مبارک ۔ سانوں ساڈی پگ

عاقب ستیانوی

 چو مصرعہ 
کِنانہہ دی سوچ توں چنگے ، کِنانہہ دے خاب توں کسرے..

مِرے اکھراں نوں پر دِتے ، خُدا سُرخاب توں کسرے.

میں محنت کرکے کھاندا ہاں ، کِسے دا حق مریندا نہیں.

مِرے ہتھاں دے چھالے ہِن ، تِرے محراب توں کسرے...

 دوہڑہ 
تیلی بال کے ونڈ تے نفرت دی ۔ اگ لا نئیں آس امنگ نوں

کیوں بھرم ونجاؤں ایں ویݨی دا ۔ ہتھیں بھن کے صِدق دی ونگ نوں

سُچی ساجھ چنہاں تے جہلم دی ۔ کُجھ سوچ پُراݨے سنگ نوں

آ " عاقب" رل کے دفن چاء کریے ۔ اِس پار اُروار دی جنگ نوں

عاقب ستیانوی

 نظم۔ (مُڈھ) 
اِس دھرتی دے سینے اُتے . صدیاں دا ہِک جھاڑ۔۔

جِتݨا سوہݨا اُتݨا سگھݨا۔ اُچا وانگ پہاڑ۔۔

پنج دریاواں دریاواں پاݨی دے کے ۔ چاڑیا اے پروان۔

اکھراں وچ میں دس نہیں سگدا ۔ کی اے اِس دی شان ۔۔

پہلا پہلا مالی اِس دا ۔ گنج شکر سرکار ۔۔

سائیں حیدر مُلتانی اِس نوں بخشی موج بہار۔۔

راکھا اِس دا میاں محمد ۔ راکھا شاہ حسین۔۔

وارث شاہ دے ہاں دا ٹھارا ۔ بُلہے دا سُکھ چین۔۔

بݨ کے سچا سیوک اُس دا کیتا کرم مذید

سوہݨے کوٹ مٹھن دے والی پیر غلام فرید

ہاشم شاہ تے مہر علی وی ۔ آݨ بݨے نگران۔۔

ککھ وی اِس دا بھُرݨ نہ دِتا ۔ عارفاں دے سُلطان۔۔

مُڑ ہِک اِنج دا ویلا آیا ۔ تَرُّٹ گئے اِس دے ماݨ ۔

نِبھیاں گھڑیاں نال کھڑّی گئ اِس دی جاݨ

سنجاݨ۔

ہیکِڑ دوکِڑ کر کے ٹُر گئے ۔ اِس دے خِدمتگار۔۔

کھا گئ اِسدے سائیاں نوں بس ۔ ان پڑھیائ دی مار۔۔

آسیوں پاسیوں آݨ

کے لوکی ۔ وسے اِس دے ہیٹھ۔۔

ویچ کے اِس دا پھل منڈیاں تے ۔ بݨ گئے وڈے سیٹھ۔۔

اپݨی اپݨی ٹاہݨی مل کے ۔ کر بیٹھے تفریق ۔۔

عاقب" اصل حقیقت کی اے ۔ کوݨ کرے تصدیق۔۔؟

اِس دے "مُڈھ" دا ناں پنجابی ۔ بھُل نہیں کہیں نوں بھور۔۔

ناں دے بھُکے رکھی جاندن ۔ لگراں" دے ناں ہور۔۔

عاقب ستیانوی
[[ونکی:Category:عاقب ستانوی]]